Diari Oficial de la Generalitat Valenciana


Sumari del DOGV 5882, del 30-10-2008 (2008/12226)

ACORD de 23 de gener de 2008, de la Comissió Territorial d'Urbanisme de València, relatiu a la modificació del Pla general núm. 1 de Sot de Chera.
--------------------------------------------------------------------------------------------------------------------------------------------------

### Dades del document

Número de DOGV
:   5882

Data del DOGV
:   30-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/12054


Data del document
:   23-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Sot de Chera
    * pla d'urbanisme

ACORD de 23 de gener de 2008, de la Comissió Territorial d'Urbanisme de València, relatiu a la modificació del Pla general núm. 1 de Sot de Chera. [2008/12857]  
En relació amb la modificació del Pla general núm. 1, remesa per l'Ajuntament de Sot de Chera, es destaquen els antecedents i fonaments jurídics següents:  
Antecedents  
U. Tramitació municipal  
El projecte es va sotmetre a informació pública mitjançant un acord del Ple de l'Ajuntament en sessió celebrada el dia 4 de juliol de 2005. Una vegada transcorregut el corresponent període d'exposició pública (DOGV núm. 5070, de data 12 d'agost de 2005, anunci en el diari Levante d'1 d'agost de 2005), en la qual no es van presentar al·legacions, sobre el projecte va recaure acord plenari d'aprovació provisional en data 18 d'octubre de 2005.  
Dos. Documentació  
El projecte consta de memòria i plànols.  
Tres. Objecte  
L'expedient té com a objecte la modificació de les alineacions de les illes 68 i 70, i desplaça la posició del viari existent entre ambdues, però manté les mateixes dimensions viàries que les existents en el PG. Com a resultat del que s'ha exposat anteriorment la superfície de l'illa 68 es redueix, i la de la 70 augmenta. Tot això justificat basant-se en l'orografia del terreny, i pel fet de possibilitar que els solars consolidats de l'illa 70 complisquen la parcel·la mínima prevista en el PG.  
Quatre. Tramitació autonòmica  
Durant la tramitació de l'expedient s'han sol·licitat els informes següents:  
- Divisió de carreteres. CIT  
- Diputació.  
- DG Transports. CIT.  
- Confederació Hidrogràfica del Xúquer.  
Cinc. Informes rebuts  
En data 11 de maig de 2006, la DG. de Transports de la CIT informa que no s'observa inconvenient per a la seua aprovació.  
En data 26 de desembre de 2005, la Divisió de carreteres CIT, informa que haurà de demanar-se informe la Diputació de València per l'afecció a la carretera CV-395. Aquest informe s'ha emés amb data 9 de gener de 2008 en sentit favorable.  
En data 1 de març de 2007, la Confederació Hidrogràfica del Xúquer, emet un informe amb el contingut següent: «Per tot el que s'ha exposat, us comuniquem que mentre no s'aporte la documentació corresponent, aquesta Confederació no emetre l'informe relatiu a la modificació núm. 1 del pla general, en el terme municipal de Sot de Chera (València) conforme a l'article 25.4 del Text refós de la llei d'aigües i el 19.2 de la Llei 4/2004, d'ordenació del territori i protecció del paisatge, i queda suspés el termini previst a aquest efecte.»  
Sis. Planejament vigent   
Sot de Chera disposa de pla general aprovat per la Comissió Territorial d'Urbanisme en sessió celebrada el 4 de febrer de 2005.  
Set. Informe de la Comissió Informativa   
La Comissió Informativa de la Comissió Territorial d'Urbanisme de València, en sessió celebrada l'11 de gener de 2008, per unanimitat, va emetre un informe relatiu al projecte que ens ocupa, complint així el que preceptua l'art. 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
Fonaments Jurídics  
Primer. Tramitació autonòmica  
La tramitació de la modificació ha sigut correcta segons el que estableix l'article 55 de la LRAU. Les determinacions de la modificació proposada estan degudament justificades per la corporació i responen a l'interés públic local, per la qual cosa es consideren correctes des del punt de vista de les exigències de la política urbanística i territorial de la Generalitat Valenciana, tal com recull l'article 40 de la LRAU.  
Amb data 1 de març de 2007, es va sol·licitar informe la Confederació Hidrogràfica del Xúquer, però atés que la modificació té com a objecte un canvi d'alineacions i no comporta cap increment d'edificabilitat, ni del nombre d'habitatges, l'emissió d'aquest informe es considera innecessària ja que el subministrament d'aigua no es veurà afectat de cap manera.   
Segon. Òrgan competent   
La Comissió Territorial d'Urbanisme, a proposta de la directora general d'Ordenació Territorial, és l'òrgan competent per a emetre dictamen resolutori sobre l'aprovació definitiva dels plans generals -i de les modificacions d'aquests- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Decret 162/2007, de 21 de setembre, del Govern Valencià, pel que s'aprova el Reglament dels òrgans urbanístics de la Generalitat Valenciana.  
A la vista de quant antecedeix la Comissió Territorial d'Urbanisme de data 23 de gener de 2008, per unanimitat, acorda: aprovar definitivament condicionat a l'aportació de dos exemplars més del projecte degudament visats i diligenciats.  
Contra aquest acord, el qual no posa fi a la via administrativa, es pot interposar recurs d'alçada davant de la secretària autonòmica d'aquesta Conselleria, segons disposa l'article 68.3c) de la Llei 5/1983, de 30 de desembre, de Govern Valencià i article 26 del Decret 92/2007, de 6 de juliol, del Consell de la Generalitat, el qual estableix l'estructura orgànica de la Presidència i de les conselleries de l'administració de la Generalitat, en el termini d'un mes comptador a partir de l'endemà a la data de recepció d'aquesta notificació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica d'aquesta Conselleria, en relació amb l'article 68.3c) de la Llei 5/1983, de 30 de desembre, de Govern Valencià, i article 26 del Decret 92/2007, de 6 de juliol, del Consell de la Generalitat, el qual estableix l'estructura orgànica de la Presidència i de les conselleries de l'administració de la Generalitat, en el termini de dos mesos comptadors a partir de l'endemà a la data de recepció d'aquesta notificació. L'esmentat article 44 de la Llei 29/1998 estableix literalment:  
Art. 44.1. En els litigis entre administracions públiques no cabrà interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos comptadors des de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de la Llei 29/98 esmentada.  
Tot això sense perjudici que es puga exercir qualsevol altre recurs o acció que es crega oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, segons ho autoritza l'article 27.5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 23 de gener de 2008.- La secretària de la Comissió Territorial d'Urbanisme: Concepción del Campo Ram de Viu.